บล.ภัทรปันผลกลางปี 1.35 บาท
บอร์ดบล.ภัทรมีมติจ่ายเงินปันผลระหว่างปี 1.35บาทต่อหุ้น
25 ส.ค. 2553

บอร์ดบล.ภัทรมีมติจ่ายเงินปันผลระหว่างปี 1.35บาทต่อหุ้น
นางภัทรพร มิลินทสูต     กรรมการผู้จัดการและประธานเจ้าหน้าที่ฝ่ายปฏิบัติการ บริษัทหลักทรัพย์ ภัทร แจ้งว่า ที่ประชุมคณะกรรมการบริษัทเมื่อวันที่ 24 สิงหาคม 2553 คมีมติให้จ่ายเงินปันผลระหว่างกาลสำหรับผลการดำเนินงานในงวดครึ่งปี ตั้งแต่วันที่ 1 มกราคม 2553 ถึงวันที่ 30 มิถุนายน 2553 ในอัตราหุ้นละ 1.35 บาท จำนวน 213,500,000 หุ้น รวมเป็นเงินทั้งสิ้น 288,225,000 บาท ให้แก่ผู้ถือหุ้นของบริษัท
ทั้งนี้ โดยให้กำหนดรายชื่อผู้ถือหุ้นที่มีสิทธิรับเงินปันผล (Record Date) ในวันพุธที่ 8 กันยายน 2553  และให้รวบรวมรายชื่อตามมาตรา 225 ของ พ.ร.บ. หลักทรัพย์ฯ โดยวิธีปิดสมุดทะเบียนในวันพฤหัสบดีที่ 9 กันยายน 2553 และกำหนดจ่ายเงินปันผลในวันอังคารที่ 21 กันยายน 2553